sagorsarker/bangla-wikipedia huggingface dataset:
আব্দুল লতিফ (কীটতত্ত্ববিদ)

অধ্যাপক ড. মোঃ আব্দুল লতিফ (জন্ম: ১৫ জুলাই ১৯৬৯) একজন বাংলাদেশী কীটতত্ত্ববিদ। তিনি শেরেবাংলা কৃষি বিশ্ববিদ্যালয়ের কীটতত্ত্ব বিভাগের অধ্যাপক এবং বিশ্ববিদ্যালয়টির বর্তমান উপাচার্য।
লতিফ ১৯৬৯ সালের ১৫ জুলাই রাজশাহী জেলার চারঘাট উপজেলায় জন্মগ্রহণ করেন। তার বাবার নাম আনোয়ার হোসেন এবং মায়ের নাম সাজেদা বেগম। তিনি রাজশাহীর আড়ানী মনোমোহিনী উচ্চ বিদ্যালয় থেকে ১৯৮৪ সালে এসএসসি ও আড়ানী ডিগ্রি কলেজ থেকে ১৯৮৬ সালে এইচএসসি পাস করেন। বাংলাদেশ কৃষি বিশ্ববিদ্যালয় থেকে ১৯৯০ সালে তিনি বিএসসি এগ্রি. (অনার্স) ডিগ্রি লাভ করেন। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে কীটতত্ত্ব বিষয়ে ২০০০ সালে এমএস ও ২০০৭ সালে পিএইচডি ডিগ্রি অর্জন করেন।
আব্দুল লতিফ ১৯৯৫ সালে তৎকালীন বাংলাদেশ কৃষি ইনস্টিটিউটের (২০০১ সালে শেরেবাংলা কৃষি বিশ্ববিদ্যালয়ে উন্নীত) কীটতত্ত্ব বিভাগে প্রভাষক হিসেবে শিক্ষকতা শুরু করেন। ২০০১ সালে তিনি শেরেবাংলা কৃষি বিশ্ববিদ্যালয়ের (শেকৃবি) সহকারী অধ্যাপক, ২০০৭ সালে সহযোগী অধ্যাপক এবং ২০০১ সালে অধ্যাপক পদে উন্নীত হন। অধ্যাপনার পাশাপাশি তিনি শেরেবাংলা কৃষি বিশ্ববিদ্যালয়ের সিন্ডিকেট সদস্য, অ্যাকাডেমিক কাউন্সিলের সদস্য, বিভাগীয় সভাপতি, ছাত্র হলের প্রভোস্ট, সহকারী প্রক্টর, শেকৃবি শিক্ষক সমিতির সাধারণ সম্পাদকসহ বিভিন্ন দায়িত্ব পালন করেন। ২০২৪ সালের ৫ সেপ্টেম্বর তিনি শেরেবাংলা কৃষি বিশ্ববিদ্যালয়ের উপাচার্য হিসেবে নিয়োগ লাভ করেন।
দেশীয় ও আন্তর্জাতিক জার্নালে তার প্রায় ৭০টি গবেষণাপত্র প্রকাশিত হয়েছে। এছাড়া তিনি একটি বইও রচনা করেছেন।
মুহাম্মদ মাছুদ

মুহাম্মদ মাছুদ একজন বাংলাদেশী যন্ত্র প্রকৌশলী। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) মেকানিক্যাল ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির সাবেক উপাচার্য। ছাত্রদের আন্দোলনের মুখে ২৫ এপ্রিল ২০২৫ সালে তাকে দায়িত্ব থেকে অব্যাহতি দেওয়া হয়।
মাছুদ তৎকালীন বাংলাদেশ ইনস্টিটিউট অব টেকনোলজি (বিআইটি) খুলনা থেকে ১৯৯৮ সালে বিএসসি ইঞ্জিনিয়ারিং (মেকানিক্যাল) ডিগ্রি লাভ করেন। তিনি জাপানের নাগোয়া বিশ্ববিদ্যালয় থেকে ২০০৩ সালে এমএসসি ইঞ্জিনিয়ারিং এবং ২০০৬ সালে পিএইচডি ডিগ্রি অর্জন করেন।
মুহাম্মদ মাছুদ ১৯৯৮ সালে ভূতপূর্ব বিআইটি, খুলনার (২০০৩ সালে খুলনা প্রকৌশল ও প্রযুক্তি বিশ্ববিদ্যালয়ে উন্নীত) মেকানিক্যাল ইঞ্জিনিয়ারিং বিভাগে প্রভাষক পদে যোগদান করেন। ২০০৩ সালে তিনি সহকারী অধ্যাপক, ২০০৯ সালে সহযোগী অধ্যাপক ও ২০১১ সালে অধ্যাপক পদে উন্নীত হন। এছাড়া যুক্তরাষ্ট্রসহ বিশ্বের একাধিক দেশের বিশ্ববিদ্যালয়েও তিনি পাঠদান করেছেন।
অধ্যাপনা পাশাপাশি তিনি কুয়েটের মেকানিক্যাল ইঞ্জিনিয়ারিং বিভাগের বিভাগীয় প্রধান, হল প্রভোস্ট, কনসালটেন্সি রিসার্চ অ্যান্ড টেস্টিং সার্ভিসেস-এর চেয়ারম্যান, কুয়েট শিক্ষক সমিতির সভাপতি ও সাধারণ সম্পাদকসহ বিভিন্ন দায়িত্ব পালন করেছেন।
২০২৪ সালের ৫ সেপ্টেম্বর মুহাম্মদ মাছুদ খুলনা প্রকৌশল ও প্রযুক্তি বিশ্ববিদ্যালয়ে উপাচার্য নিযুক্ত হন। বিশ্ববিদ্যালয়ে ছাত্ররাজনীতি বিষয়ে তার সিদ্ধান্তের পর বিশ্ববিদ্যালয়ের ছাত্ররা তার অপসারণে আন্দোলন ও অনশন শুরু করলে ২০২৫ সালের ২৪ এপ্রিল তাকে ভিসির পদ থেকে অব্যাহতি দেওয়ার সিদ্ধান্ত নেয় বাংলাদেশ সরকারের শিক্ষা মন্ত্রণালয়।
দেশে-বিদেশে বিভিন্ন জার্নালে তার প্রায় ১৫০টি গবেষণা প্রবন্ধ প্রকাশিত হয়েছে। এছাড়া তিনি একাধিক বই ও বইয়ের অধ্যায় রচনা করেছেন।
২০২৫ সালের ১৮ ফেব্রুয়ারি কুয়েটে সাধারণ শিক্ষার্থীদের সাথে ছাত্রদলের সংঘর্ষ হয়। এবং বহিরাগতরা দেশীয় অস্ত্র নিয়ে শিক্ষার্থীদের উপর হামলা চালায়, যাতে দেড় শতাধিক শিক্ষার্থী আহত হন। কিন্তু এত বড় একটি ঘটনার পরও ততকালীন উপাচার্য ড. মাসুদ হামলাকারীদের বিরুদ্ধে কোনো কার্যকর পদক্ষেপ গ্রহণ করেননি। উপরন্তু সিন্ডিকেট সভার আলোচনার প্রেক্ষিতে ৩৭ জন শিক্ষার্থীকে বহিষ্কার করা হয়। ফলত, উপাচার্য মাসুদের পদত্যাগের এক দফা দাবিতে ৩২ জন শিক্ষার্থী ২১ এপ্রিল বিকাল ৩.৩০ থেকে আমরণ অনশন শুরু করেন। ২৩ এপ্রিল ২০২৫ তারিখে শিক্ষা উপদেষ্টা চৌধুরী রফিকুল আবরার এর আশ্বাসেও অনশন প্রত্যাহার করেনি শিক্ষার্থীরা। অপরদিকে চাপ দিয়ে তাকে পদ থেকে অপসারণ এর বিরোধিতা করে কুয়েট শিক্ষক সমিতি।
২৪ এপ্রিল বুধবার দিবাগত রাত একটার দিকে বিশ্ববিদ্যালয় মঞ্জুরি কমিশনের সদস্য অধ্যাপক তানজীমউদ্দিন খান শিক্ষার্থীদের জুস পান করিয়ে তাঁদের প্রায় ৫৮ ঘণ্টাব্যাপী অনশন কর্মসূচি ভাঙান। এর আগে শিক্ষা মন্ত্রণালয়ের পাঠানো একটি বার্তায় বলা হয়, ""সাম্প্রতিক ঘটনাবলির পরিপ্রেক্ষিতে সমস্যা নিরসন ও স্বাভাবিক শিক্ষা কার্যক্রম শুরুর লক্ষ্যে কুয়েটের উপাচার্য মুহাম্মদ মাছুদ ও সহউপাচার্যকে দায়িত্ব থেকে অব্যাহতি দেওয়া হয়েছে। দায়িত্ব পরিচালনার লক্ষ্যে জ্যেষ্ঠ অধ্যাপকদের মধ্য থেকে একজনকে সাময়িকভাবে উপাচার্যের দায়িত্ব দেওয়া হবে।"" এই ঘোষণার পর শিক্ষার্থীরা আনন্দ মিছিল করে তাঁদের আন্দোলন স্থগিত করেন।
উত্তর আয়ারল্যান্ডের সিনেট

উত্তর আয়ারল্যান্ডের সিনেট ছিল উত্তর আয়ারল্যান্ডের সংসদের উচ্চকক্ষ যা আয়ারল্যান্ড সরকারের আইন ১৯২০ দ্বারা তৈরি করা হয়েছিল। এটি উত্তর আয়ারল্যান্ড সংবিধান আইন ১৯৭৩ পাসের সাথে বিলুপ্ত করা হয়েছিল।
বাস্তবে উত্তর আয়ারল্যান্ডের সিনেট সামান্য ক্ষমতা এবং এমনকি কম প্রভাবের অধিকারী ছিল। একটি সংশোধিত চেম্বার হিসাবে অভিপ্রেত, বাস্তবে, বিতর্ক এবং ভোটগুলি সাধারণত কমন্সে অনুরূপ করা হয়।
১৯৩২ থেকে যখন বিল্ডিংটি সম্পূর্ণ হয়েছিল, ১৯৭২ সাল পর্যন্ত, উত্তর আয়ারল্যান্ডের সেনেট বেলফাস্টের পূর্ব উপকণ্ঠে স্টর্মন্টের পার্লামেন্ট ভবনের সিনেট চেম্বারে মিলিত হয়েছিল। ব্রিটিশ লর্ডসভার সাথে সমান্তরাল করতে, সিনেটের সদস্যরা লাল বেঞ্চে বসেছিলেন।
উত্তর আয়ারল্যান্ডের কমন্সসভা

উত্তর আয়ারল্যান্ডের কমন্সসভা ছিল উত্তর আয়ারল্যান্ডের সংসদের নিম্নকক্ষ "যা আয়ারল্যান্ড সরকার আইন ১৯২০" এর অধীনে তৈরি হয়েছিল। দ্বিকক্ষ বিশিষ্ট সংসদের উচ্চকক্ষকে বলা হত সিনেট। এটি উত্তর আয়ারল্যান্ড সংবিধান আইন ১৯৭৩ পাসের সাথে বিলুপ্ত করা হয়েছিল।
আয়ারল্যান্ড সরকারের আইনের প্রয়োজন ছিল যে হাউস অফ কমন্সের নির্বাচন একক স্থানান্তরযোগ্য ভোট (এসটিভি) নির্বাচনী ব্যবস্থার মাধ্যমে আয়ারল্যান্ডে প্রথম স্থানীয় সরকার (আয়ারল্যান্ড) আইন ১৯১৯ দ্বারা প্রবর্তিত হয়েছিল। ১৯২০ গভর্নমেন্ট অফ আয়ারল্যান্ড আইনে এর অন্তর্ভুক্তি ইচ্ছাকৃত ছিল। এটি অ-ইউনিয়নিস্টদের জন্য নির্বাচনী সুযোগ প্রদানের উদ্দেশ্যে ছিল। (উত্তর আয়ারল্যান্ডের বোন রাষ্ট্র, অ-অপারেটিভ সাউদার্ন আয়ারল্যান্ডের জন্য অনুরূপ আইনি প্রয়োজনীয়তা সেট করা হয়েছিল এবং আইরিশ ফ্রি স্টেটেও বিদ্যমান ছিল)।
এই আইনের অধীনে উত্তর আয়ারল্যান্ডের সংসদকে তার প্রথম বৈঠকের তিন বছর পর থেকে নির্বাচনী ব্যবস্থা পরিবর্তন করার আইনী ক্ষমতা দেওয়া হয়েছিল। শাসক আলস্টার ইউনিয়নিস্ট পার্টির তৃণমূলের মধ্যে এসটিভির ব্যবহার কঠোরভাবে সমালোচিত হয়েছিল, যারা এটিকে "আন-ব্রিটিশ" হিসাবে দেখেছিল (চারটি বিশ্ববিদ্যালয় নির্বাচনী এলাকা বাদে, যুক্তরাজ্যের বাকি অংশ ফার্স্ট পাস্ট দ্য পোস্ট ব্যবহার করে)। দ্বিতীয় সংসদ নির্বাচনে ইউইউপির আটটি আসন হারানোয় দলের মধ্যে বড় ধরনের কোন্দলের সৃষ্টি হয়। কেন এটি জনপ্রিয়তার হ্রাসের মুখোমুখি হয়েছিল সে বিষয়ে প্রশ্নগুলি মোকাবেলা করার পরিবর্তে দলটি STV-কে অ-আনুপাতিক (এবং সংখ্যালঘুদের জন্য কম সহায়ক) ফার্স্ট পাস্ট দ্য পোস্ট দ্বারা প্রতিস্থাপিত করেছে। তবে কুইন্স ইউনিভার্সিটির ৪ জন সাংসদ নির্বাচনের জন্য এসটিভি বহাল রাখা হয়েছিল।
আলফ্রেড উডলি ক্রফট

স্যার আলফ্রেড উডলি ক্রফট KCIE () (৭ ফেব্রুয়ারি ১৮৪১ - ২৯ অক্টোবর ১৯২৫) ছিলেন একজন ব্রিটিশ শিক্ষাবিদ এবং প্রশাসক যিনি তার কর্মজীবনের বেশিরভাগ সময় ভারতে কাটিয়েছেন। ১৮৭৭ খ্রিস্টাব্দ হতে দীর্ঘ কুড়ি বৎসর তিনি ব্রিটিশ শাসকের পাবলিক ইন্সট্রাকশন ডিরেক্টর তথা সরকারের শিক্ষা অধিকর্তা ছিলেন এবং ১৮৮৪ খ্রিস্টাব্দের নভেম্বরে "কম্প্যানিয়ন অফ দ্য অর্ডার অফ দ্য ইন্ডিয়ান এম্পায়ার" (সিআইই) নিযুক্ত হন। তিনি ১৮৯৩-৯৬ খ্রিস্টাব্দে কলকাতা বিশ্ববিদ্যালয়ের উপাচার্যও ছিলেন। 
আলফ্রেড উডলি ক্রফট ১৮৪১ খ্রিস্টাব্দের ৭ ফেব্রুয়ারি দক্ষিণ-পশ্চিম ইংল্যান্ডের ডেবন কাউন্টির প্লাইমাউথের উপশহর কম্পটন গিফোর্ডে জন্মগ্রহণ করেন। তার পিতা মাতা ছিলেন চার্লস এবং শার্লট ক্রফট। আলফ্রেড উডলির বিদ্যালয়ের পাঠ প্লাইমাউথের শহরতলির মান্নামাডের এক স্কুলে। তিনি ১৮৬৩ খ্রিস্টাব্দে অক্সফোর্ডের এক্সেটার কলেজ থেকে দর্শনে বি.এ এবং ১৮৭১ খ্রিস্টাব্দে এম.এ ডিগ্রি অর্জন করেন। ১৮৬৬ খ্রিস্টাব্দে বেঙ্গল এডুকেশন সার্ভিসে যোগ দেওয়ায় কলকাতায় আসতে হয়। তিনি কলকাতা বিশ্ববিদ্যালয়ের অধীনস্থ প্রেসিডেন্সি কলেজে দর্শনের অধ্যাপক হিসেবে বেঙ্গল এডুকেশন সার্ভিসে যোগ দেন। 
১৮৮৭ খ্রিস্টাব্দে তাকে কম্প্যানিয়ন অফ দ্য অর্ডার অফ ইন্ডিয়ান এম্পায়ার নিযুক্ত করা হয় এবং পরে নাইট উপাধিতে ভূষিত হন এবং তাকে ব্রিটিশ ভারততে শিক্ষা অধিকর্তার পদে আসীন করা হয়। 
১৮৯৩ খ্রিস্টাব্দের ১৯ ডিসেম্বর থেকে ১৮৯৬ খ্রিস্টাব্দের ৩১ ডিসেম্বর পর্যন্ত তিনি কলকাতা বিশ্ববিদ্যালয়ের উপাচার্যের দায়িত্ব পালন করেন। ১৮৯৭ খ্রিস্টাব্দে তার অবসরের সময় বিশ্ববিদ্যালয় তাকে সাম্মানিক ডক্টরেট ডিগ্রি প্রদান করে। 
এছাড়াও ক্রফট ১৮৮৭ খ্রিস্টাব্দ থেকে ১৮৯২ খ্রিস্টাব্দ পর্যন্ত বেঙ্গল লেজিসলেটিভ কাউন্সিলের সদস্য ছিলেন। অবসরের পর আলফ্রেড উডলি ক্রফট ইংল্যান্ডে ফিরে আসেন। প্লাইমাউথ এলাকায় বসবাস করতে থাকেন। তিনি অকৃতদার ছিলেন। ১৯২৫ খ্রিস্টাব্দের তিনি ২৯ অক্টোবর তারিখে ডেবনের টাভিস্টকে পরলোক গমন করেন।
মোহাম্মদ আজম

ড. মোহাম্মদ আজম হলেন ঢাকা বিশ্ববিদ্যাালয়ের বাংলা বিভাগের অধ্যাপক। তিনি বাংলা একাডেমির ১৯তম মহাপরিচালক।
মোহাম্মদ আজম ১৯৭৫ সালের ২৩ আগস্ট নোয়াখালী জেলার হাতিয়া উপজেলায় জন্মগ্রহণ করেন। তিনি ১৯৯১ সালে হাতিয়ার এ এম উচ্চ বিদ্যালয় থেকে মাধ্যমিক এবং ১৯৯৩ সালে ঢাকার নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর তিনি ঢাকা বিশ্ববিদ্যালয়ের বাংলা বিভাগ থেকে ১৯৯৬ সালে স্নাতক ও ১৯৯৭ সালে স্নাতকোত্তর সম্পন্ন করেন এবং ২০১৪ সালে বাংলা ভাষার উপনিবেশায়ন ও বিউপনিবেশায়ন নিয়ে গবেষণা করে পিএইচডি ডিগ্রি অর্জন করেন।
মোহাম্মদ আজম ২০০০ সালে ঢাকা কমার্স কলেজে শিক্ষকতা শুরু করেন। ২০০৫ সালে তিনি ঢাকা বিশ্ববিদ্যাালয়ের বাংলা বিভাগে প্রভাষক হিসেবে যোগদান করেন এবং ২০০৮ সালে সহকারি অধ্যাপক ও ২০১৫ সালে সহযোগী অধ্যাপক হিসেবে পদোন্নতি পান।
বর্তমানে তিনি ঢাকা বিশ্ববিদ্যাালয়ের বাংলা বিভাগের সহযোগী অধ্যাপক হিসেবে কর্মরত আছেন। ২০২৪ সালের ৫ সেপ্টেম্বর তিনি বাংলা একাডেমির ১৯তম মহাপরিচালক হিসেবে দায়িত্ব পান।
লায়ান লুর

লায়ান মানুয়েল লুর রেকেলমে (; জন্ম: ২৩ মে ২০০১; লায়ান লুর নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইকুয়েডরীয় ক্লাব উনিভেরসিদাদ কাতোলিকার হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০২৪ সালে, লুর ইকুয়েডর অনূর্ধ্ব-২৩ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন।
লায়ান মানুয়েল লুর রেকেলমে ২০০১ সালের ২৩শে মে তারিখে ইকুয়েডরের লাগো আগ্রিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
লুর ইকুয়েডর অনূর্ধ্ব-২৩ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০২৪ সালের ২০শে জানুয়ারি তারিখে তিনি কলম্বিয়া অনূর্ধ্ব-২৩ দলের বিরুদ্ধে ম্যাচে ইকুয়েডর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ইকুয়েডরের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।
জুলাই গণঅভ্যুত্থান স্মৃতি জাদুঘর

জুলাই গণঅভ্যুত্থান স্মৃতি জাদুঘর হলো একটি প্রস্তাবিত স্মৃতি জাদুঘর যা বাংলাদেশের রাজধানী ঢাকার শেরে বাংলা নগরে অবস্থিত ঐতিহাসিক গণভবনকে জনগণের জন্য উন্মুক্ত করে প্রতিষ্ঠা করার পরিকল্পনা করা হয়েছে। ২০২৪ সালের ৫ সেপ্টেম্বর, অন্তর্বর্তীকালীন সরকারের প্রধান উপদেষ্টা ড. মুহাম্মদ ইউনূসের সভাপতিত্বে উপদেষ্টা পরিষদের পঞ্চম বৈঠকে এই সিদ্ধান্ত গৃহীত হয়।
ঢাকার শেরে বাংলা নগরে অবস্থিত জুলাই গণঅভ্যুত্থান স্মৃতি জাদুঘর অসহযোগ আন্দোলন সফল হওয়ার আগ পর্যন্ত বাংলাদেশের প্রাক্তন প্রধানমন্ত্রী শেখ হাসিনার সরকারি বাসভবন হিসেবে ব্যবহৃত হত। শেখ মুজিবুর রহমান ১৯৭৪ সালে এর নির্মাণকাজ শেষ হলে সেখানে অফিস শুরু করেন, যদিও তিনি নিজে ধানমন্ডির ৩২ নম্বরের বাসভবনে বসবাস করতেন। ২০২৪ সালের ৫ আগস্ট ছাত্র-জনতার গণঅভ্যুত্থানের ফলে শেখ হাসিনা পদত্যাগ করে ভারতে পালিয়ে গেলে হাজার হাজার জনতা গণভবনে প্রবেশ করে উল্লাস করে এবং কিছু আসবাবপত্র নিয়ে যায়। পরবর্তীতে, এই ঐতিহাসিক স্থাপনাটিকে জনগণের স্মৃতিরক্ষার স্থান হিসেবে সংরক্ষণ করার সিদ্ধান্ত গৃহীত হয় এবং ‘জুলাই গণঅভ্যুত্থান স্মৃতি জাদুঘর’ হিসেবে রূপান্তর করার পরিকল্পনা করা হয়।
এটি মিরপুর সড়কের পশ্চিম পাশে ও লেকসড়কের ক্রসিং-এ অবস্থিত এবং জাতীয় সংসদ ভবন থেকে পাঁচ মিনিটের হাঁটা দূরত্বে অবস্থিত। এই অঞ্চলটি ঢাকার সবচেয়ে নিরাপত্তাবেষ্টিত এলাকা। গণভবন থেকে প্রধানমন্ত্রীর কার্যালয় ও জাতীয় সংসদের দূরত্ব সামান্য।
প্রত্যাশা (ভাস্কর্য)

প্রত্যাশা বাংলাদেশের স্বাধীনতা যুদ্ধের স্মারক ভাস্কর্য। মৃণাল হক নির্মিত ভাস্কর্যটি ঢাকার ফুলবাড়িয়ায় বঙ্গবাজার সংলগ্ন সরকারি কর্মচারী হাসপাতালের বিপরীতে একটি ত্রিকোনাকার সড়কদ্বীপের উপর স্থাপিত। ঢাকা নগরীর ৪০০ বছর পূর্তি উপলক্ষে নগর কর্তৃপক্ষের সৌন্দর্যায়ন প্রকল্পের অংশ হিসেবে ২০০৮ সালের ৬ মে ভাস্কর্যটির আনুষ্ঠানিক উন্মোচন করা হয়।
বাংলাদেশের স্বাধীনতা যুদ্ধের সময় মৃণাল হক রাজশাহী ক্যাডেট কলেজের ছাত্র ছিলেন। যুদ্ধে যোগ দেওয়ার জন্য দুইবার পালিয়ে যান। পালানোর সময় চোখের সামনে সারদা রেলক্রসিং-এ পাকিস্তান সেনাবাহিনীর গুলিতে ছাত্র শিক্ষকদের মৃত্যুবরণের ঘটনা তাকে আলোড়িত করেছিল। এঘটনা তাকে বাংলাদেশের মুক্তিযুদ্ধ নিয়ে ভাস্কর্য নির্মাণে অনুপ্রেরণা দিয়েছিল।
ঢাকা সিটি কর্পোরেশন ঢাকার সৌন্দর্যায়ন প্রকল্পের অংশ হিসেবে মৃণাল হকের সাথে যৌথকর্মের অংশ হিসেবে ভাস্কর্যটি নির্মাণ করার পরিকল্পনা ছিল। মৃণাল হক বাংলাদেশের স্বাধীনতা যুদ্ধে সকলস্তরের মানুষের অংশগ্রহণের পাশাপাশি যুদ্ধধবিরোধী বা শান্তি বিরাজের বিষয় নিয়ে ভাস্কর্য বানাতে চেয়েছিলেন। এদুটি বিষয়কে সমুন্নত রেখে 'প্রত্যাশা' নির্মাণ হয়। একই বিষয়ে ২০১৫ সালে মৃণাল হক "অগ্নিঝরা-৭১" নির্মাণ করেছিলেন।
৪৭-ফুট দীর্ঘ কংক্রিটের তৈরি "প্রত্যাশা"য় একটি দড়ি দিয়ে বাঁধা একটি বিশাল রাইফেল রয়েছে। রাইফেলের উপরে পৃথিবীর গোলাকার মানচিত্র স্থাপিত। পৃথিবীর উপর দুটি উড়ন্ত কবুতর রয়েছে। কবুতর গুলির শান্তির প্রতীক। রাইফেলের সামনে ঢালু বেদিতে পাঁচজন সশস্ত্র মুক্তিযোদ্ধা আছেন। অগ্রগামী মুক্তিযোদ্ধাদের একজন কৃষক, একজন ছাত্র, একজন সেনা সদস্য, একজন বুদ্ধিজীবী এবং একজন নারীদের প্রতিনিধি। পুরো কাঠামোটি একটি বড় গাছের সামনে স্থাপন করা হয়েছে। রাইফেলের পিছনে জ্বলন্ত সূর্য বাংলাদেশের জাতীয় পতাকার লাল বৃত্তের প্রতীতি হিসেবে স্থাপিত।
চ্যারাক্সেস সাফন

প্লেন টাউনি রাজা(বৈজ্ঞানিক নাম: "Charaxes psaphon (Westwood)") এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। হিংগলবাজ এর ডানার উপরের অংশের রঙ লালচে বাদামী অথবা ফিকে কমলা-বাদামী বর্ণের হয়।
প্লেন টাউনি রাজা এর প্রসারিত অবস্থায় ডানার আকার ৮৫-১১০ মিলিমিটার দৈর্ঘ্যের হয়।
প্লেন টাউনি রাজা এর উপপ্রজাতিসমূহ হল-
ভারতে প্রাপ্ত প্লেন টাউনি রাজা এর উপপ্রজাতিসমূহ হল-
এই প্রজাতি সমগ্র ভারত এবং উড়িষ্যা এর বিভিন্ন অঞ্চলে দেখা যায়।
অপ্রতিরোধ্য চাটমোহর

অপ্রতিরোধ্য চাটমোহর বাংলাদেশের স্বাধীনতা যুদ্ধের স্মারক ভাস্কর্য। মৃণাল হক নির্মিত মুক্তিযোদ্ধাদের ভাস্কর্যটি পাবনা জেলার চাটমোহর উপজেলার চাটমোহর-পাবনা ও ভাঙ্গুড়া-ফরিদপুর সড়কের সংযোগে ভাদড়া মোড়ে অবস্থিত। বাংলাদেশের স্থানীয় সরকার ও প্রকৌশল বিভাগের উদ্যোগে নির্মিত। ১০ ফুট উচ্চতার "অপ্রতিরোধ্য চাটমোহরের" মূলবেদীর উপর ৫ জন নারী-পুরুষ মুক্তিযোদ্ধা অস্ত্র হাতে দাঁড়িয়ে আছেন।
বাংলাদেশের স্বাধীনতা যুদ্ধের সময় মৃণাল হক রাজশাহী ক্যাডেট কলেজের ছাত্র ছিলেন। যুদ্ধে যোগ দেওয়ার জন্য দুইবার পালিয়ে যান। পালানোর সময় চোখের সামনে সারদা রেলক্রসিং-এ পাকিস্তানি সেনাবাহিনীর গুলিতে ছাত্র শিক্ষকদের মৃত্যুবরণের ঘটনা তাকে আলোড়িত করেছিল। এঘটনা তাকে বাংলাদেশের মুক্তিযুদ্ধ নিয়ে ভাস্কর্য নির্মাণে অনুপ্রেরণা দিয়েছিল।
২০১৩ সালের ২৯ মার্চ বাংলাদেশের স্থানীয় সরকার ও প্রকৌশল বিভাগের মুক্তিযুদ্ধের স্মৃতিস্তম্ভ নির্মাণ প্রকল্পের আওতায় ভাস্কর্যের নির্মাণ শুরু হয়। মৃণাল হক ঢাকায় মূল ভাস্কর্য নির্মাণ করেন। একই বছর জুলাইয়ে চাটমোহর শহরের প্রবেশদ্বারে ভাদড়া মোড়ে কংক্রিট নির্মিত বেদির উপর মূল ভাস্কর্য স্থাপন করা হয়। ভাস্কর্যটির নির্মাণ ও স্থাপনে ২০১৩ সালে ২১ লক্ষ টাকা ব্যয় হয়েছিল।
বিক্রম মিসরি

বিক্রম মিসরি (জন্ম ৭ নভেম্বর ১৯৬৪) একজন ভারতীয় কূটনীতিক। তিনি বর্তমানে ভারতের ৩৫ তম পররাষ্ট্র সচিব হিসেবে দায়িত্ব পালন করছেন, ২০২৪ সালের জুলাইয়ে বিনয় মোহন কোয়াত্রার কাছ থেকে দায়িত্ব গ্রহণ করেন। পূর্বে, তিনি ১ জানুয়ারি ২০২২ থেকে ভারতের উপ-জাতীয় নিরাপত্তা উপদেষ্টা হিসাবে দায়িত্ব পালন করেছিলেন, পঙ্কজ শরণের স্থলাভিষিক্ত ১৪ জুলাই ২০২৪ পর্যন্ত যেখানে, তিনি জানুয়ারী ২০১৯ থেকে ডিসেম্বর ২০২১ পর্যন্ত চীনে ভারতের রাষ্ট্রদূত হিসাবে কাজ করেছেন 
পূর্বে, তিনি প্রধানমন্ত্রী ইন্দর কুমার গুজরাল, মনমোহন সিং এবং নরেন্দ্র মোদির ব্যক্তিগত সচিব হিসেবে কাজ করেছেন, এবং স্পেন ও মিয়ানমারে ভারতীয় রাষ্ট্রদূত হিসেবেও কাজ করেছেন। 
মিসরি ১৯৬৪ সালের ৭ নভেম্বর জম্মু ও কাশ্মীর রাজ্যের শ্রীনগরে একটি কাশ্মীরি হিন্দু পরিবারে জন্মগ্রহণ করেন। তিনি শ্রীনগরের বার্ন হল স্কুল এবং ডিএভি স্কুল এবং উধমপুরের কারমেল কনভেন্ট স্কুলে পড়াশোনা করেছেন। তিনি সিন্ধিয়া স্কুলে প্রাথমিক শিক্ষা সম্পন্ন করেন। তারপর তিনি দিল্লি বিশ্ববিদ্যালয়ের হিন্দু কলেজ থেকে ইতিহাসে স্নাতক ডিগ্রি সম্পন্ন করেন। এছাড়াও তিনি জামশেদপুরের XLRI-জেভিয়ার লেবার রিলেশনস ইনস্টিটিউটে এমবিএ সম্পন্ন করেছেন। 
লেখাপড়া শেষ করে তিন বছর বিজ্ঞাপনে কাজ করেন মিসরি। তিনি মুম্বাইতে লিন্টাস ইন্ডিয়ার সাথে কাজ করেছেন এবং দিল্লিতে বিজ্ঞাপনের সাথে যোগাযোগ করেছেন। তিনি ১৯৮৯ সালে ভারতীয় পররাষ্ট্র পরিষেবায় যোগ দেন। ১৯৯১ থেকে ১৯৯৬ সালের মধ্যে, তিনি ব্রাসেলস এবং তিউনিসে ভারতীয় মিশনে বিভিন্ন পদে দায়িত্ব পালন করেন। তিনি ১৯৯৭ সালে প্রধানমন্ত্রী ইন্দর কুমার গুজরালের একান্ত সচিব নিযুক্ত হন এর পরে, তিনি প্রধানমন্ত্রীর কার্যালয় এবং বিদেশ মন্ত্রকের পাশাপাশি বিদেশে বেশ কয়েকটি ভারতীয় মিশনে বিভিন্ন পদে ছিলেন।
২০১২ সালে, তিনি প্রধানমন্ত্রী মনমোহন সিংয়ের ব্যক্তিগত সচিব নিযুক্ত হন। সিং যখন নরেন্দ্র মোদির স্থলাভিষিক্ত হন তখন তিনি সেই পদে কাজ চালিয়ে যান। ২০১৪ সালে তিনি স্পেনে রাষ্ট্রদূত নিযুক্ত তিনি ২০১৬ সালে মিয়ানমারে রাষ্ট্রদূত নিযুক্ত হন।
২০১৯ সালে, তিনি চীনে রাষ্ট্রদূত নিযুক্ত হন। তিনি ২০২০-২০২১ চীন-ভারত সংঘর্ষের সময় রাষ্ট্রদূত ছিলেন এবং উত্তেজনা নিয়ে আলোচনা করতে লিউ জিয়ানচাও সহ সিনিয়র চীনা কর্মকর্তাদের সাথে একাধিক বৈঠক করেছিলেন। তিনি ১ জানুয়ারী, ২০২২ থেকে ডেপুটি জাতীয় নিরাপত্তা উপদেষ্টা (NSA) হিসাবে নিযুক্ত 
২৮ শে জুন ২০২৪ এ ঘোষণা করা হয়েছিল যে শ্রী মিশ্রি বিনয় মোহন কোয়াত্রার স্থলাভিষিক্ত হবেন ভারতের পররাষ্ট্র সচিবের পদ গ্রহণ করতে। ১৫ জুলাই ২০২৪ এ তিনি ভারতের ৩৫ তম পররাষ্ট্র সচিব হন। 
তিনি ডলি মিসরিকে বিয়ে করেছেন এবং তার দুটি সন্তান রয়েছে। তিনি ইংরেজি, হিন্দি এবং কাশ্মীরি ভাষায় পারদর্শী এবং ফরাসি ভাষায় তার কার্যক্ষম জ্ঞান রয়েছে। 
তিনি ASPEN ইনস্টিটিউট ইউএসএ-এর ভারত নেতৃত্বের উদ্যোগের একজন ফেলো, যা এখন কমলনায়ন বাজাজ ফেলোশিপ নামে পরিচিত।
ফরগেট মি নট

ফরগেট মি নট () ২০২৪ সালের একটি বাংলা ভাষার বাংলাদেশী প্রনয়ধর্মী মনস্তাত্ত্বিক নাট্য ওয়েব চলচ্চিত্র। পরিচালনার সাথে চিত্রনাট্য ও সংলাপ রচনা করেন রবিউল আলম রবি। প্রধান চরিত্রে অভিনয় করেছেন ইয়াশ রোহান ও মেহজাবীন চৌধুরী। এটি মিনিস্ট্রি অব লাভ-এর চতুর্থ চলচ্চিত্র, যা ৫ সেপ্টেম্বর ওটিটি চরকিতে মুক্তি পায়। 
বিশ্ববিদ্যালয়ের ছাত্র ফাহিম আত্মহত্যার চেষ্টার পর প্রেমিকা অর্থী বুঝতে চায়, তার দায় ছিল কতটুকু? অন্যদিকে মা বুঝতে পারেন, নিজের ছেলের সম্পর্কেই কত কিছু অজানা। প্রিয়জনের মুমূর্ষু অবস্থায় দুই নারী খুঁজে ফেরে ভালোবাসার ভিন্ন অর্থ।
২০২৩ সালের ৩ আগস্ট চরকির ‘মিনিস্ট্রি অব লাভ’ প্রকল্পের ১২টি চলচ্চিত্রের মধ্যে চতুর্থ চলচ্চিত্র হিসেবে ফরগেট মি নট চলচ্চিত্র নির্মাণের ঘোষণা দেওয়া হয়।
২০২৪ সালের ২৯ আগস্ট রাতে চরকির ভেরিফায়েড ফেসবুক পেজে পোস্টার প্রকাশের মাধ্যমে মুক্তির তারিখ জানানো হয়। ২রা সেপ্টেম্বর রাতে চরকির ফেসবুক ও ইউটিউব চ্যানেলে চলচ্চিত্রটির ট্রেলার উন্মুক্ত করা হয়।
২০২৪ সালের ৩রা সেপ্টেম্বর "ফাহিম ও অর্থী" নামক গানটি ইউটিউবে প্রকাশ করা হয়। ম্যান্ডোলিন-লিয়াকত আলী সঙ্গীত আয়োজনে গানটির গায়ক ও গীতিকার হিসেবে ছিলেন আব্দুল মজিদ আরাকানী। দ্বিতীয় গান "ক্যামনে কি" ৪ সেপ্টেম্বর প্রকাশ করা হয়। রবিউল আলম রবির স্বরলিপিতে সুর করেন ও গান আহমেদ হাসান সানি। 
২০২৪ সালের ৫ সেপ্টেম্বর রাত ৮টায় চলচ্চিত্রটি ওটিটি প্লাটফর্ম চরকিতে মুক্তি পেয়েছে‌।
মোঃ জসিম উদ্দিন (কূটনীতিক)

মোঃ জসিম উদ্দিন একজন বাংলাদেশী কূটনীতিক এবং বাংলাদেশের সাবেক পররাষ্ট্র সচিব। এর আগে তিনি চীনে বাংলাদেশের রাষ্ট্রদূত ছিলেন। এর আগে তিনি কাতারে বাংলাদেশের রাষ্ট্রদূত ছিলেন। তিনি মাল্টা এবং আলবেনিয়ার সমসাময়িক স্বীকৃতি সহ গ্রীসে রাষ্ট্রদূত হিসাবেও কাজ করেছেন।
জসিম উদ্দিন ১৯৯৪ সালে ১৩তম ব্যাচে বাংলাদেশ সিভিল সার্ভিসের পররাষ্ট্র/ফরেন সার্ভিস ক্যাডারে যোগদান করেন। তিনি পররাষ্ট্র মন্ত্রণালয়ে মহাপরিচালক (দক্ষিণ এশিয়া) এবং মহাপরিচালক (পূর্ব এশিয়া ও প্রশান্ত মহাসাগরীয়) হিসেবে দায়িত্ব পালন করেন। এছাড়াও তিনি বিভিন্ন বাংলাদেশ মিশনে যেমন নয়াদিল্লি, টোকিও, ওয়াশিংটন ডিসি এবং ইসলামাবাদে বিভিন্ন পদে দায়িত্ব পালন করেছেন।
২০২৪ সালের সেপ্টেম্বর থেকে ২০২৫ সালের মে পর্যন্ত তিনি বাংলাদেশের পররাষ্ট্র মন্ত্রণালয়ের ২৭তম সচিব হিসাবে দায়িত্ব পালন করেছেন।
দেশপ্রেম

দেশপ্রেম () বলতে সাধারণত কোনো ব্যক্তি বা গোষ্ঠীর একটি দেশ, জাতি বা রাজনৈতিক সম্প্রদায়ের প্রতি গভীর ভালোবাসা, সম্মান ও আনুগত্যকে বোঝায়। দেশপ্রেমিক ব্যক্তি তার দেশের সার্বভৌমত্ব, ঐতিহ্য, সংস্কৃতি ও জাতীয় সত্তার প্রতি গভীর শ্রদ্ধা পোষণ করে এবং দেশের উন্নয়ন, স্বাধীনতা ও নিরাপত্তা রক্ষায় সক্রিয় ভূমিকা পালন করে। দেশপ্রেমের ধারণাটি একটি জাতীয় পরিচয়ের সাথে নিবিড়ভাবে যুক্ত, যা জনগণকে একটি অভিন্ন লক্ষ্যের দিকে পরিচালিত করে।
প্রাচীন কালে দেশপ্রেমের ধারণা ছিল সভ্যতা ও ধর্মীয় বিশ্বাসকেন্দ্রীক। তখন দেশপ্রেমের ধারণা গড়ে উঠত মূলত স্থানীয় জনগোষ্ঠী, রাজা বা শাসকের প্রতি আনুগত্য ও নিরাপত্তা রক্ষার প্রবণতা থেকে। প্রাচীন গ্রিক সভ্যতায় দেশপ্রেমের ধারণা গড়ে ওঠে নগররাষ্ট্রকে (পলিস) কেন্দ্র করে। গ্রীসের বিভিন্ন শহর-রাষ্ট্র ছিল স্বতন্ত্র রাজ্য এবং প্রত্যেকটি শহর-রাষ্ট্রের প্রতি বাসিন্দাদের গভীর আনুগত্য ছিল। গ্রীকদের মধ্যে "সিটিজেনশিপ" বা নাগরিক অধিকার ও দায়িত্বের ধারণা গড়ে উঠেছিল, যা মানুষকে তাদের নগররাষ্ট্রের প্রতি গভীরভাবে নিবেদিত করেছিল। প্লেটো ও এরিস্টটল তাদের রচনায় দেশপ্রেমের ওপর গুরুত্বারোপ করেছিলেন। তবে এতে মূলত রাজা, শাসক এবং আইন মেনে চলার প্রতি গুরুত্বারোপ করা হয়েছিল। রোমান সাম্রাজ্যে দেশপ্রেমে সাম্রাজ্যবাদীতার প্রভাব ছিল। সেখানে মুখ্য ভূমিকায় ছিল রোমের প্রতি আনুগত্য। রোমানদের মধ্যে দেশপ্রেমিক বলতে সাধারণত এমন মানুষদের বোঝানো হতো, যারা সাম্রাজ্যের প্রয়োজনে যুদ্ধে অংশগ্রহণ করত ও আইনের প্রতি অনুগত থাকত। চীন সাম্রাজ্য, মিশরীয় সভ্যতা ও প্রাচীন পারস্যে দেশপ্রেমের ধারণা মূলত শাসকদের প্রতি আনুগত্যের সাথেই সম্পৃক্ত ছিল এবং অনেকক্ষেত্রে সেখানে ধর্মীয় বিশ্বাসও প্রাধান্য পেয়েছিল।
মধ্যযুগে (মূলত ইউরোপে), দেশপ্রেমের ধারণায় সামন্ততান্ত্রিক প্রভাবের বিস্তৃতি ঘটে। বিভিন্ন সাম্রাজ্যের প্রতি ও শাসকগোষ্ঠীর প্রতি আনুগত্য দেশপ্রেমের পরিচায়ক হয়ে পড়ে। সেনাদের মধ্যে নিজ সাম্রাজ্য ও বাহিনীর জন্য যুদ্ধ করা ও বাহিনীর লক্ষ্য পূর্ণ করার জন্য দৃঢ়তা দেশপ্রেম প্রকাশ করে। এছাড়া বিভিন্ন ধর্মীয় সম্প্রদায়ের মধ্যে দেশপ্রেমের ধারণা মূলত ধর্মীয় বিশ্বাসকেন্দ্রীক ছিল। অনেকক্ষেত্রে বিভিন্ন সাম্রাজ্যও নিজেদের ধর্মীয় পরিচয়কে প্রাধান্য দিত, ধর্মীয় বিস্তার ও ধর্মীয় সুরক্ষার ওপর গুরুত্বারোপ করত, এমনকি যুদ্ধক্ষেত্রেও ধর্মীয় আচার ব্যবস্থার বহিঃপ্রকাশ ঘটেছিল। ক্রুসেডের সময়কালে, ইউরোপীয় খ্রিস্টানরা মুসলিমদের বিরুদ্ধে যুদ্ধের জন্য একত্রিত হয়, যেখানে তাদের দেশপ্রেমের ধারণাটি ধর্মীয় আনুগত্যের সাথে সম্পর্কিত ছিল। একইভাবে মুসলিমদের মাঝেও "উম্মাহ" বা ধর্মীয় সম্প্রদায়ের প্রতি আনুগত্য ছিল প্রধান।
১৯৬২ পূর্ব পাকিস্তান শিক্ষা আন্দোলন

১৯৬২সালের পূর্ব পাকিস্তান (বর্তমানে বাংলাদেশ) শিক্ষা আন্দোলন ছিল শরীফ কমিশন, সরকারী নাম কমিশন অন ন্যাশনাল এডুকেশন, পাকিস্তানের রাষ্ট্রপতি আইয়ুব খানের কাছে সুপারিশকৃত শিক্ষানীতির বিরুদ্ধে ছাত্রদের আন্দোলন। নীতিমালায় ইংরেজি ও উর্দু বাধ্যতামূলক করা হতো। এটি শিক্ষাকে বেসরকারীকরণ করবে এবং বিনামূল্যে প্রাথমিক শিক্ষার অধিকারকে অবাস্তবভাবে "ইউটোপিয়ান" হিসাবে প্রত্যাহার করবে।
আন্দোলন শুরু হয় ১৭ সেপ্টেম্বর যা বাংলাদেশে শিক্ষা দিবস হিসেবে পালিত হয়।
পাকিস্তানের রাষ্ট্রপতি আইয়ুব খান ১৯৫৮ সালের ৩০ ডিসেম্বর শিক্ষানীতি প্রতিষ্ঠার জন্য একটি কমিশন গঠনের ঘোষণা দেন এবং এটি ৫ জানুয়ারি ১৯৫৯ সালে এটি গঠিত হয়। এই কমিশনের চেয়ারম্যান ছিলেন পশ্চিম পাকিস্তানের শিক্ষা বিভাগের সচিব এস এম শরীফ যিনি আলীগড় মুসলিম বিশ্ববিদ্যালয়ে আইয়ুব খানের শিক্ষকও ছিলেন। পূর্ব পাকিস্তানের মাত্র চারজন সদস্যসহ ওই কমিশনের মোট সদস্য সংখ্যা ছিল ১১ জন। এই কমিশনকে বলা হয় জাতীয় শিক্ষা সংক্রান্ত কমিশন এবং জনপ্রিয়ভাবে "শরিফ কমিশন" নামে পরিচিত।
২৬শে আগস্ট ১৯৫৯ কমিশন তাদের প্রতিবেদন জমা দেয় যা ১৯৬২ সালে একটি বই হিসাবে প্রকাশিত হয়।
পূর্ব পাকিস্তানের ছাত্ররা এই রিপোর্টের বিরোধিতা করে এবং ঢাকা কলেজের ছাত্ররা আন্দোলন শুরু করে। ১৯৬২ সালে তারা সেই রিপোর্টের বিরোধিতা করার জন্য ২১ ফেব্রুয়ারি ভাষা আন্দোলন দিবস এবং রবীন্দ্রনাথ ঠাকুরের জন্মদিন পালন করার সিদ্ধান্ত নেয়। পশ্চিম পাকিস্তান সরকার ১৯৬২সালের ৩০ জানুয়ারি হোসেন শহীদ সোহরাওয়ার্দীকে গ্রেফতার করে। বাংলাদেশ ছাত্র ইউনিয়ন, বাংলাদেশ ছাত্রলীগ, নেশন স্টুডেন্টস ফেডারেশন, ছাত্রশক্তির মতো সংগঠনগুলো একসঙ্গে আন্দোলনে কাজ করছিল। ১৯৬২ সালের ১ ফেব্রুয়ারি তারা হরতাল পালন করে এবং সভা-সমাবেশ করে তাদের আন্দোলন অব্যাহত রাখে। ওই মাসের ৭ ফেব্রুয়ারি ঢাকায় আন্দোলনকে ভয় দেখানোর জন্য সরকার ফিল্ড ক্যানন দেয়। ১৯৬২ সালের ১৭ সেপ্টেম্বর ছাত্ররা হরতাল ঘোষণা করে। সেদিন ঢাকায় বিক্ষোভ হয়। তারা সরকারের মন্ত্রী খাজা হাসান আসকারীর একটি গাড়ি পুড়িয়ে দেয় এবং পুলিশের তিনটি এসইউভি পুড়িয়ে দেয়। পুলিশ কাঁদানে গ্যাস ও লাইভ বুলেট ব্যবহার করে। বিক্ষোভের দ্বিতীয় অংশটি হয় পূর্ব পাকিস্তান হাইকোর্টের সামনে। পুলিশ বাবুল, গোলাম মোস্তফা ও ওয়াজিউল্লাহ নামে তিনজনকে হত্যা করে। তারা বিপুল সংখ্যক ছাত্রকে আটকও করেছে। টঙ্গীতে সুন্দর আলী নামে এক শ্রমিককে হত্যা করেছে তারা।
পূর্ব পাকিস্তানের বিরোধীদলীয় নেতা হোসেন শহীদ সোহরাওয়ার্দী পূর্ব পাকিস্তানের গভর্নর গোলাম ফারুক খানের সাথে দেখা করেন যার ফলে সরকার শরীফ কমিশনের সুপারিশ স্থগিত করে। বাংলাদেশ ১৭ সেপ্টেম্বর শিক্ষা দিবস হিসেবে পালন করে।
অগ্নিঝরা-৭১

"অগ্নিঝরা-৭১" (অথবা অগ্নিঝরা একাত্তর) বাংলাদেশের স্বাধীনতা যুদ্ধের স্মারক ভাস্কর্য। ২০১৫ সালে বরগুনা পৌরসভার অর্থায়নে মৃণাল হকের ভাবনা প্রসূত ও নির্মিত মুক্তিযুদ্ধের ভাস্কর্যটি বরগুনা শহরের টাউন হল মোড়ে স্থাপিত। মুক্তিযুদ্ধে সকল শ্রেণী-পেশার জনগণের অংশগ্রহণ এই ভাস্কর্যের মূল বিষয়। একই বিষয়ে মৃণাল হক ২০০৮ সালে "প্রত্যাশা" নির্মাণ করেছিলেন।
বাংলাদেশের স্বাধীনতা যুদ্ধের সময় মৃণাল হক রাজশাহী ক্যাডেট কলেজের ছাত্র ছিলেন। যুদ্ধে যোগ দেওয়ার জন্য দুইবার পালিয়ে যান। পালানোর সময় চোখের সামনে সারদা রেলক্রসিং-এ পাকিস্তান সেনাবাহিনীর গুলিতে ছাত্র শিক্ষকদের মৃত্যুবরণের ঘটনা তাকে আলোড়িত করেছিল। এঘটনা তাকে বাংলাদেশের মুক্তিযুদ্ধ নিয়ে ভাস্কর্য নির্মাণে অনুপ্রেরণা দিয়েছিল। এছাড়াও বরগুনা পৌরসভা থেকে মুক্তিযুদ্ধ বিষয়ক ভাস্কর্য স্থাপনের আগ্রহ ছিল।
"অগ্নিঝরা-৭১" ভাস্কর্য মূলত বুদ্ধিজীবী, কৃষক ও ছাত্র ও একজন নারীসহ চারজন সশস্ত্র মুক্তিযোদ্ধার দলগত প্রতিকৃতি। সাদা রঙে আবৃত ভাস্কর্যটি লোহার কাঠামোর উপর পাথরের ঢালাইয়ের প্রলেপ দিয়ে নির্মিত। মৃণাল হক দেড় মাস সময়ে নির্মাণ সম্পূর্ণ করেছিলেন। তিনি একই সাথে ভাস্কর্যের নামকরণও করেছিলেন। ২০১৫ সালের ২৭ নভেম্বর ভাস্কর্যটির আনুষ্ঠানিক উন্মোচন করা হয়। "অগ্নিঝরা-৭১" স্থাপনের পর বরগুনা টাউন হল মোড় চত্বরের নাম 'স্বাধীনতা স্কয়ার' করা হয়।
সাহির লুধিয়ানবি

সাহির লুধিয়ানবি কলম নামে সুপরিচিত চৌধুরী আবদুল হাই গুজ্জর (৮ মার্চ ১৯২১ - ২৫ অক্টোবর ১৯৮০) একজন ভারতীয় কবি ও গীতিকার। তিনি প্রধানত উর্দু ভাষায় কবিতা লিখতেন, পাশাপাশি হিন্দি ভাষায়ও লিখতেন। তাকে বিংশ শতাব্দীর ভারতের অন্যতম সেরা চলচ্চিত্রের গীতিকার ও কবি বলে গণ্য করা হয়।
তার সৃষ্টিকর্ম ভারতীয় চলচ্চিত্র, বিশেষ করে হিন্দি চলচ্চিত্রকে প্রভাবিত করে। তিনি "তাজমহল" (১৯৬৩) চলচ্চিত্রের "জো ওয়াদা কিয়া" এবং পরবর্তীকালে "কাভি কাভি" (১৯৭৬) চলচ্চিত্রের "কাভি কাভি মেরে দিল মেঁ" গানের জন্য শ্রেষ্ঠ গীতিকার বিভাগে দুটি ফিল্মফেয়ার পুরস্কার অর্জন করেন। ১৯৭১ সালে ভারত সরকার তাকে পদ্মশ্রী পুরস্কারে ভূষিত করে। ২০১৩ সালের ৮ই মার্চ সাহিরের ৯২তম জন্মবার্ষিকীতে তার সম্মানে একটি স্মারক ডাকটিকিট প্রকাশ করা হয়।
সাহির ১৯২১ সালের ৮ই মার্চ তদানীন্তন ব্রিটিশ ভারতের পাঞ্জাব প্রদেশের (বর্তমান পাঞ্জাব, ভারত) লুধিয়ানার করিমপুরায় রেড স্যান্ডস্টোন হাভেলিতে এক পাঞ্জাবি মুসলিম গুজ্জর পরিবারে জন্মগ্রহণ করেন। লুধিয়ানায় জন্মগ্রহণের কারণে তিনি তার নামের সাথে লুধিয়ানবি যুক্ত করেন। তার মাতা সর্দার বেগম ও পিতা চৌধরী ফজল মুহম্মদ গজ্জর।
সাহির লুধিয়ানার খলসা হাই স্কুলে পড়াশোনা করেন। এরপর তিনি লুধিয়ানা সরকারি কলেজ ভর্তি হন। তার নামে এই কলেজের অডিটরিয়ামের নামকরণ করা হয়েছে। কলেজে পড়াকালীন তিনি গজল ও নজম (উর্দু কবিতা) এবং আবেগতাড়িত বক্তৃতার জন্য পরিচিত ছিলেন।
সাহির "আজাদি কি রাহ পর" (১৯৪৯) চলচ্চিত্রের চারটি গান রচনার মধ্য দিয়ে চলচ্চিত্রে কর্মজীবন শুরু করেন। চলচ্চিত্র ও গানসমূহ দর্শক-শ্রোতাদের মনযোগ কাড়তে পারেনি। তবে এস. ডি. বর্মণের সুরে "নওজোয়ান" চলচ্চিত্র দিয়ে তিনি পরিচিতি অর্জন করেন। সাহিরের প্রথম আলোচিত সাফল্য ছিল "বাজি" (১৯৫১), যার সুর করেছিলেন এস. ডি. বর্মণ। তারা গুরু দত্তের দলের অংশ ছিলেন। বর্মণের সাথে সাহিরের শেষ কাজ ছিল "প্যায়াসা" (১৯৫৭)। শিল্পগত ও চুক্তির পার্থক্যের কারণের তাদের আর একসাথে কাজ করতে দেখা যায়নি।
১৯৫৮ সালে সাহির রমেশ সয়গলের "ফির সুবাহ হোগি" চলচ্চিত্রের গানের গীত লিখেন। চলচ্চিত্রটি ফিওদোর দস্তয়েভ্‌স্কির "অপরাধ ও শাস্তি" উপন্যাস অবলম্বনে নির্মিত। শঙ্কর-জয়কিশনকে চলচ্চিত্রটির সুরকার হিসেবে বাছাই করা হলে সাহির এমন একজন সুরকার চান যার এই উপন্যাস সম্পর্কে অধিক জ্ঞান রয়েছে। মোহাম্মদ জহুর খৈয়াম চলচ্চিত্রটির সুর করেন। স্বল্প আবহ সঙ্গীত সংবলিত "ও সুবাহ কাভি তো আয়েগি" গানটি সমাদৃত হয়। খৈয়াম ও সাহির পরবর্তীকালে "কাভি কাভি" (১৯৭৬) ও "ত্রিশূল" (১৯৭৮) চলচ্চিত্রে কাজ করেন। "কাভি কাভি" চলচ্চিত্রের "কাভি কাভি মেরে দিল মেঁ" গানের জন্য তিনি শ্রেষ্ঠ গীতিকার বিভাগে তার দ্বিতীয় ফিল্মফেয়ার পুরস্কার অর্জন করেন।
সাহির ১৯৮০ সালের ২৫শে অক্টোবর ৫৯ বছর বয়সে হৃৎযন্ত্রের ক্রিয়া বন্ধ হয়ে মৃত্যুবরণ করেন। তাকে জুহু মুসলিম সমাধিতে সমাহিত করা হয়। নতুন কবরের স্থান সংকুলানের জন্য ২০১০ সালে তার কবর ধ্বংস করা হয়।
ভারতের পররাষ্ট্র সচিব

ভারতের পররাষ্ট্র সচিব ( ISO : "Vidēśa Saciva" ) হলেন ভারতের শীর্ষ কূটনীতিক এবং পররাষ্ট্র মন্ত্রণালয়ের প্রশাসনিক প্রধান। এই পদটি ভারত সরকারের সচিব পদমর্যাদার একজন ভারতীয় বিদেশী পরিষেবা অফিসার দ্বারা অধিষ্ঠিত। বিক্রম মিশ্রি একজন ভারতীয় কূটনীতিক এবং বর্তমানে বিনয় মোহন কোয়াত্রার উত্তরসূরি হিসেবে ২০২৪ সালের জুলাই থেকে ভারতের পররাষ্ট্র সচিব হিসেবে দায়িত্ব পালন করছেন।
ভারত সরকারের সচিব পদমর্যাদার একজন কর্মকর্তা হিসাবে, পররাষ্ট্র সচিব ভারতীয় অর্ডার অফ প্রিসিডেন্সে ২৩ তম স্থানে রয়েছেন। যাইহোক, ভারত সরকারের অন্যান্য সচিবদের থেকে ভিন্ন, পররাষ্ট্র সচিবও দেশের শীর্ষ কূটনীতিক এবং 'ফরেন সার্ভিস বোর্ড'-এর প্রধান।
পররাষ্ট্র সচিব হলেন পররাষ্ট্র মন্ত্রণালয়ের প্রশাসনিক প্রধান, এবং তিনি পররাষ্ট্র মন্ত্রণালয়ের মধ্যে নীতি ও প্রশাসনের সকল বিষয়ে পররাষ্ট্র মন্ত্রীর প্রধান উপদেষ্টা। 
পররাষ্ট্র সচিবের ভূমিকা নিম্নরূপ:
পররাষ্ট্র সচিব একটি কূটনৈতিক পাসপোর্টের জন্য যোগ্য। কেন্দ্রীয় পররাষ্ট্র সচিবের সরকারি নির্ধারিত বাসভবন হল 3, সার্কুলার রোড, চাণক্যপুরী, নয়াদিল্লি।
উলপিটের সবুজ শিশু

উলপিটের সবুজ শিশু ত্বকের অস্বাভাবিক রঙবিশিষ্ট দুটি শিশুকে নির্দেশ করে, যারা যে ১২ শতকের কোনো এক সময়ে ইংল্যান্ডের সাফোকের উলপিট গ্রামে পাওয়া গিয়েছিল, সম্ভবত রাজা স্টিফেনের রাজত্বকালে ()। মূলত, তারা ভাই এবং বোন ছিল, মানুষের মত সাধারণ চেহারা থাকলেও তাদের ত্বকের রং সবুজ ছিলো। তারা একটি অজানা ভাষায় কথা বলত। খাবারের মাঝে শুধু মটরশুঁটি আর কাঁচা শিম খেত; পরে অবশ্য তারা অন্যান্য খাবার খেতে শিখেছিল। যাই হোক, ছেলেটি অসুস্থ ছিল এবং তার ও তার বোনের বাপ্তিস্মের সময় সে মারা গিয়েছিল। কিন্তু মেয়েটি বেঁচে যায়। শিমের বীজের পাশাপাশি অন্যান্য খাবারও সে খেতে শুরু করে। অবশ্য, কয়েক মাসের মধ্যে মেয়েটির গায়ের সবুজ রং হারিয়ে যায়,ফিরে আসে ত্বকের স্বাভাবিক রং। মেয়েটিকে ইংরেজি ভাষা শেখানো হতে থাকে। ইংরেজি বলতে শেখার পর মেয়েটি বলে, সে এবং তার ভাই এমন একটি দেশ থেকে এসেছে যেখানে সূর্য কখনো উদিত হয় না এবং সেখানকার আলো গোধূলির মতো। কথিত আছে, মেয়েটির কথা থেকে জানা যায়, সেখানে সবকিছু সবুজ ছিল; মতান্তরে, সেখানে সর্বদা চোখ ধাঁধানো আলো থাকত। গ্রামটির পাশ দিয়ে বয়ে চলা এক নদীর কথাও সে মনে করতে পেরেছিলো।
তখন ছিল ধান চাষের সময়। মাঠে কাজ করতে থাকা কৃষকদের সামনে দিয়ে জঙ্গলের পথ ধরে গ্রামের দিকে হেঁটে আসে দুটি ছোট ছেলে-মেয়ে। সাধারণত সবাই জানতো ঐ জঙ্গলে নেকড়ে ছাড়া আর কিছু থাকে না। সেই ঘন জঙ্গল থেকে যখন দুটি মানব শিশু বের হয়ে আসে, তখন স্বভাবতই তাদের নিয়ে সবার উৎসাহ একটু বেশিই ছিল। তার উপর তাদের সবুজ গায়ের রঙ এবং উদ্ভট পোশাক দেখে বেশ ভালোই অবাক হয় গ্রামবাসী। কথা বলতে গিয়ে ঘটে আরেক মুসিবত! এমন এক ভাষায় কথা বলছিল বাচ্চা দুটো যে তার একটি অক্ষরও বুঝবে এমন সাধ্য কার আছে! কোত্থেকেই বা তারা আসলো আর যাবেই বা কোথায়- কিছুই জানা সম্ভব হচ্ছিল না গ্রামবাসীর পক্ষে।
মেয়েটি গ্রামবাসীকে জানায়, তারা দুই ভাই-বোন একদিন তাদের বাবার গরু খুঁজতে ফসলের ক্ষেতের মধ্যে দিয়ে হাঁটছিলো। হঠাৎ করে পাশের গুহা থেকে এক অদ্ভুত ঘণ্টার শব্দ শুনতে পায় তারা। খুব জোরে জোরে ঘণ্টার শব্দ হওয়ায় চমকে যেয়ে শব্দের উৎস খুঁজতে থাকে তারা। গুহার মধ্যে ঢুকে হারিয়ে যায় দুই ভাই-বোন। দীর্ঘক্ষণ ধরে ঘুরতে ঘুরতে এক সময় গুহার অপর প্রান্তে এসে পৌছায় তারা। প্রখর সূর্যের আলোতে চোখ ধাঁধিয়ে যায় দুজনের।
হতবুদ্ধি অবস্থায় বেশ অনেকক্ষণ গুহার মুখে শুয়ে থাকে বাচ্চা দুটো। আস্তে আস্তে কৃষকদের কাজ করার শব্দ কানে আসলে সেদিকে হাঁটতে শুরু করে তারা। সব কথা শুনে স্তব্ধ হয়ে যায় গ্রামের লোকজন। কোন সে গ্রাম যেখানে সবুজ গাত্রবর্ণের অধিবাসীরা বাস করে তা খুঁজতে বের হয়ে যায় অভিযাত্রীর দল। কিন্তু মেয়েটির নির্দেশনা মোতাবেক গিয়ে নদী ছাড়া আর কিছুই খুঁজে পায় না তারা। বড় হয়ে মেয়েটি নর্টফোক রাজ্যের কিং’স লিনের এক যুবককে বিয়ে করে যিনি ছিলেন রাজা দ্বিতীয় হেনরির মুখপাত্র। বলা হয়, পরবর্তী জীবনে মেয়েটি ‘আগনেস বাড়ৈ’ নাম ধারণ করে।
হোসে আন্দ্রেস উর্তাদো চেমে

হোসে আন্দ্রেস উর্তাদো চেমে (; জন্ম: ২৩ ডিসেম্বর ২০০১; হোসে উর্তাদো নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব রেড বুল ব্রাগান্তিনো এবং ইকুয়েডর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
উর্তাদো ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
হোসে আন্দ্রেস উর্তাদো চেমে ২০০১ সালের ২৩শে ডিসেম্বর তারিখে ইকুয়েডরের সান্তো দোমিঙ্গোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২১ সালের ৫ই সেপ্টেম্বর তারিখে, ১৯ বছর, ৮ মাস ও ১৩ দিন বয়সে, ডান পায়ে ফুটবল খেলায় পারদর্শী উর্তাদো চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি চিলি ০–০ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে উর্তাদো সর্বমোট ১ ম্যাচে অংশগ্রহণ করেছেন।
নন্দীগ্রাম ব্রজমোহন তেয়াড়ী শিক্ষানিকেতন

নন্দীগ্রাম ব্রজমোহন তেয়াড়ী শিক্ষানিকেতন, নন্দীগ্রাম বিএমটি শিক্ষানিকেতন নামেও পরিচিত, একটি সরকারী উচ্চ মাধ্যমিক বিদ্যালয় যা নন্দীগ্রাম, পূর্ব মেদিনীপুর, পশ্চিমবঙ্গ, ভারতে অবস্থিত। বিদ্যালয়টি 1912 সালে প্রতিষ্ঠিত হয়।</link>
বিদ্যালয়টি পশ্চিমবঙ্গ মাধ্যমিক শিক্ষা বোর্ডের সাথে দশম শ্রেণি পর্যন্ত শিক্ষার জন্য, একাদশ এবং দ্বাদশ শ্রেণীর জন্য পশ্চিমবঙ্গ উচ্চ মাধ্যমিক শিক্ষা পরিষদ এবং ভোকেশনাল শিক্ষার জন্য ওয়েস্ট বেঙ্গল স্টেট কাউন্সিল অফ টেকনিক্যাল & ভোকেশনাল এডুকেশন & স্কিল ডেভলপমেন্ট সাথে অনুমোদিত। 
এই এলাকায় দুটি স্কুল রয়েছে, নন্দীগ্রাম বিএমটি শিক্ষানিকেতন শুধুমাত্র দশম শ্রেণী পর্যন্ত ছেলেদের জন্য এবং একাদশ এবং দ্বাদশ শ্রেণী ছেলে মেয়েদের জন্য এবং নন্দীগ্রাম বি.এম. বালিকা উচ্চ বিদ্যালয় শুধুমাত্র দশম শ্রেণী পর্যন্ত মেয়েদের জন্য। কিন্তু 2015 সালে, কলকাতা হাইকোর্ট একটি আদেশ দেয় যে "নন্দীগ্রাম ব্রজমোহন তেয়াড়ী শিক্ষানিকেতন বর্তমান অধিবেশন থেকে সর্বোচ্চ 100 জন শিক্ষার্থীকে ভর্তি করার অধিকারী হবে, যদি সেখানে ইচ্ছুক ছাত্রছাত্রী থাকে, এখনও ভর্তি হয়নি, যারা ভর্তি হতে চান তবে নিশ্চিত করতে হবে যে নন্দীগ্রাম ব্রজমোহন গার্লস হাই স্কুলের কোন ছাত্রী বদলির সময় সেখানে ভর্তি না হয়। 
এলাকার শিক্ষার শোচনীয় অবস্থার কথা স্বীকার করে, 1912 সালে, কিছু প্রবাসী এবং স্থানীয় শিক্ষা অনুরাগীরা শহরে একটি উচ্চ বিদ্যালয় প্রতিষ্ঠার চেষ্টা করেন। তাদের নিরলস প্রচেষ্টার মাধ্যমে আজকের বিএমটি শিক্ষানিকেতনের প্রথম বীজ বপন করা হয়েছিল সেই অত্যন্ত বিনম্র সূচনায়। মহিষাদলের রাজ বাহাদুর, শ্রী ব্রজমোহন তেয়াড়ী এবং শ্রী ফকিরচাঁদ দাসের মতো সহৃদয় ব্যক্তিদের জমি এবং আর্থিক অনুদানের দ্বারা এই মহৎ প্রচেষ্টা ফলপ্রসূ হয়েছিল। তারপর থেকে, বিদ্যালয়টি গর্বের সাথে বিভিন্ন প্রতিকূলতা ও বাধা অতিক্রম করে শিক্ষা প্রদান অব্যাহত রেখেছে। 
নন্দীগ্রাম বিএমটি ওবিসি সেন্ট্রাল হোস্টেল হল নন্দীগ্রাম বিএমটি শিক্ষানিকেতনের মহিলা শিক্ষার্থীদের জন্য একটি আবাসিক সুবিধা। মহিলা শিক্ষাকে সমর্থন করার জন্য প্রতিষ্ঠিত, হোস্টেলটি প্রায় 100 ছাত্রীকে থাকার ব্যবস্থা করে।
এমএফএফ ফুটবল সেন্টার

এমএফএফ ফুটবল সেন্টার ( মঙ্গোলিয়ার উলানবাটরের একটি স্টেডিয়াম।
এটি ফুটবল ম্যাচের জন্য ব্যবহৃত হয় এবং এর একটি কৃত্রিম খেলার পৃষ্ঠ রয়েছে।
ফুটবল সেন্টারে নতুন প্রসারিত ৫,০০০ আসনের স্টেডিয়ামটি অক্টোবর ২০১৩ সালে খোলা হয়েছিল।
এটি এএফসি চ্যালেঞ্জ কাপ এবং ২০১৪ ফিফা বিশ্বকাপের জন্য মঙ্গোলিয়ার বাছাইপর্বের প্রচারণার আয়োজন করেছিল।
২০২২ সালের সেপ্টেম্বরে, ১১০ মিটার x ৭৩ মিটার ক্ষেত্রটি রাবারের পরিবর্তে ফোম, বালি এবং কর্ক মিশ্রণ ব্যবহার করে পুনরুত্থিত হয়েছিল, এটি একটি প্রক্রিয়া যা ফিফা দ্বারা নতুন অনুমোদিত হয়েছিল। স্টেডিয়ামটি সম্পূর্ণরূপে পুনর্ব্যবহারযোগ্য পৃষ্ঠের বৈশিষ্ট্যযুক্ত দেশের প্রথম হয়ে উঠেছে।
অপ্রকাশিত (চলচ্চিত্র)

অপ্রকাশিত ২০২৪ সালের একটি বাংলা ভাষার ভারতীয় রহস্য-রোমাঞ্চ চলচ্চিত্র। পরিচালনার পাশাপাশি চিত্রনাট্য, গল্প, সংলাপ ও সঙ্গীতের কথা লিখেছেন সোহম আচার্য্য। স্বর্ণালী এন্টারটেইনমেন্টের ব্যানারে প্রযোজনা করেছেন স্বর্ণালী আচার্য। প্রধান চরিত্রে অভিনয় করেছেন জয় সেনগুপ্ত, আরিয়ান ভৌমিক ও দেবলীনা দত্ত। যা ৬ সেপ্টেম্বর প্রেক্ষাগৃহে মুক্তি পায়।
এটি পরিচালকের পরিচালিত প্রথম চলচ্চিত্র। আশিস হালদারের চিত্রগ্রহণে সম্পাদনা করেছেন অভিষেক মন্ডল।
অমিত দত্ত একজন খ্যাতিমান লেখক এবং কলামিস্ট, যিনি তাঁর জটিল ও আকর্ষণীয় লেখার মাধ্যমে আন্তর্জাতিক পর্যায়ে পুরস্কৃত হয়েছেন। গত ২৫ বছরের সাহিত্যজীবনে তিনি অসংখ্য উপন্যাস রচনা করেছেন যা তাঁকে পাঠক মহলে বিশেষভাবে সমাদৃত করেছে। কিন্তু হঠাৎ করেই তাঁর বিরুদ্ধে ওঠে গুরুতর অভিযোগ। বলা হয়, অমিতের দুই দশকের খ্যাতির আড়ালে লুকিয়ে আছে অন্যের লেখা চুরি করার মতো জঘন্য অপরাধ। অভিযোগটি উঠে আসে তাঁর প্রাক্তন স্ত্রী এবং কিছু সাংবাদিকের মাধ্যমে, যা অমিতের জীবনকে গভীর সঙ্কটে ফেলে দেয়।
এই পরিস্থিতিতে, এক নবীন সাংবাদিকের পরামর্শে অমিত তাঁর আত্মজীবনী রচনা করতে শুরু করেন। জীবনের প্রতিটি অধ্যায়, বিশেষ করে তাঁর পুরস্কার ও খ্যাতির কাহিনী, তিনি ব্যক্ত করেন ওই সাংবাদিককে। কিন্তু আত্মজীবনী প্রকাশিত হলে অমিত হতভম্ব হয়ে যান। তিনি দেখতে পান, তাঁর জীবনী সম্পূর্ণ বিকৃত করা হয়েছে, এবং তাঁকে সমাজের সামনে একজন খলনায়ক হিসেবে উপস্থাপন করা হয়েছে।
এদিকে, একটি শিশুহত্যার অভিযোগে অমিত দত্তের বিরুদ্ধে মামলা দায়ের হয়। শেষ পর্যন্ত আদালত তাঁকে যাবজ্জীবন কারাদণ্ড প্রদান করে। এই চলচ্চিত্রে ধীরে ধীরে উন্মোচিত হয় অমিত দত্তের জীবন, তাঁর সাফল্য, ষড়যন্ত্র এবং এক নির্মম পরিণতির কাহিনী। গল্পটি ন্যায়বিচারের প্রশ্ন, সাংবাদিকতার নৈতিকতা এবং মানবজীবনের অন্ধকার দিকগুলোর উপর আলোকপাত করে।
চলচ্চিত্রে একটি গান রয়েছে, যেটি লিখেছেন ও সুর করেছেন পরিচালক সোহম আচার্য। গানটিতে কণ্ঠ দিয়েছেন অভিষেক নারু।
ইলেকট্রন গণনা

রসায়নে, ইলেকট্রন গণনা হলো কোনো মৌল বা যৌগের অণুর প্রত্যেকটি পরমাণুর যোজ্যতা ইলেকট্রন নির্ণয় করার একটি পদ্ধতি । এটি যৌগগুলিকে শ্রেণীবদ্ধ করার জন্য এবং তাদের ইলেকট্রনিক গঠন এবং বন্ধন ব্যাখ্যা করার জন্য বা ভবিষ্যদ্বাণী করার জন্য ব্যবহৃত হয় । রসায়নের অনেক নিয়ম ইলেকট্রন-গণনার উপর নির্ভর করে:
দেশিকোত্তম

দেশিকোত্তম () হল রবীন্দ্রনাথ ঠাকুর প্রতিষ্ঠিত বিশ্বভারতী বিশ্ববিদ্যালয় প্রদত্ত সর্বোচ্চ সম্মান। ‘দেশিকোত্তম’ শব্দটির অর্থ হল- “ধরিত্রীর শ্রেষ্ঠ” তথা “ভূমির রত্ন”। বিশ্ববিদ্যালয়ের সর্বোচ্চ ডক্টরেট ডিগ্রী ডি.লিট-এর ন্যায় সর্বোচ্চ সাম্মানিক ডিগ্রি এটি।
১৯২১ খ্রিস্টাব্দে প্রবর্তিত পুরস্কারটি সাহিত্য, শিল্পকলা ও সংস্কৃতি, বিজ্ঞান ও প্রযুক্তি , সমাজসেবা ও শিক্ষাক্ষেত্রে অসামান্য অবদানের স্বীকৃতিতে বিশ্বভারতী ব্যক্তিদের প্রদান করে। তবে প্রতি বৎসর প্রদান করা হয় না। বিশ্বভারতীর নির্বাচন কমিটি সত্যিকার অর্থে ব্যতিক্রমী অবদানের অধিকারীদের চিহ্নিত করে এবং ভারত সরকারের শিক্ষা মন্ত্রণালয়ের অনুমোদনে চূড়ান্ত হয়। বিশ্বভারতী বিশ্ববিদ্যালয়ের সমাবর্তন বা বিশেষ সমাবর্তন অনুষ্ঠানে আচার্য প্রদান করেন।
১৯৫১ খ্রিস্টাব্দে বিশ্বভারতী দেশের প্রথম কেন্দ্রীয় বিশ্ববিদ্যালয় হওয়ার পর ১৯৫২ খ্রিস্টাব্দ হতে নতুন পদ্ধতিতে সমাবর্তন শুরু এবং দেশিকোত্তম সম্মান প্রদান শুরু হয়। প্রথম দেশিকোত্তম পুরস্কার পান প্রখ্যাত শিক্ষাবিদ ও গবেষক ক্ষিতিমোহন সেন।
অতীতের প্রাপক ব্যক্তিত্বরা হলেন-
হরিচরণ বন্দ্যোপাধ্যায় (১৯৫৭), প্রভাত কুমার মুখোপাধ্যায় (১৯৬৫), অমিয় চক্রবর্তী, 
স্টেলা ক্রামরিশ (১৯৭৪)
বিনোদ বিহারী মুখোপাধ্যায় (১৯৭৭), কমলাদেবী চট্টোপাধ্যায় (১৯৭৭), রামকিঙ্কর বেইজ, সত্যজিৎ রায় (১৯৭৮),তান ইউন-শান (১৯৭৯), ইন্দিরা গান্ধী, শান্তিদেব ঘোষ (১৯৮৪), শৈলজারঞ্জন মজুমদার (১৯৮৫), সাগরময় ঘোষ (১৯৮৬), সুবিনয় রায়, আলেক্স অ্যারোনসন (১৯৯৩) , জি রাধাকৃষ্ণন (১৯৮৯), সুচিত্রা মিত্র (১৯৯৭), কণিকা বন্দ্যোপাধ্যায় (১৯৯৭), লতা মঙ্গেশকর (১৯৯৭), নীরদ চন্দ্র চৌধুরী (১৯৯৭), সুখময় ভট্টাচার্য (১৯৯৭), কোটা শিবরাম করন্থ (১৯৯৭), এলিজাবেথ ব্রুণার (১৯৯৭), শঙ্খ চৌধুরী (১৯৯৮), গায়ত্রী দেবী, এম বালামুরলীকৃষ্ণ (২০০৬), সি এন আর রাও (২০০৬), পি মাশেলকর (২০০৬), বিরজু মহারাজ (২০০৬) রবীন্দ্রকুমার দাশগুপ্ত (২০০৬), মহাশ্বেতা দেবী, অমর্ত্য সেন, আর শিবকুমার, ইসিজি সুদর্শন, মাদার তেরেসা, রবিশঙ্কর, কে কস্তুরীরঙ্গন, আদুর গোপালকৃষ্ণন, এ পি জে আব্দুল কালাম, সতীশ গুজরাল, সনজীদা খাতুন (২০১২) প্রমুখ বিশিষ্টজনেরা।
মাঘোৎসব

মাঘোৎসব হল রাজা রামমোহন রায় প্রবর্তিত ব্রাহ্মসমাজের প্রধান উৎসব, যা প্রতি বৎসর বাংলা ক্যালেন্ডার অনুসারে (বঙ্গাব্দের) ১১ মাঘ তারিখে উদযাপিত হয়। ব্রাহ্মসমাজের (পূর্বতন আত্মীয় সভার অন্যতম প্রতিষ্ঠাতা রাজা রামমোহন রায় কর্তৃক ১৮৩০ খ্রিস্টাব্দের ২৩ জানুয়ারি ( ১২৩৭ বঙ্গাব্দের ১১ মাঘ ) ব্রাহ্মসমাজ উদ্বোধনে প্রথম উৎসবের সূত্রপাত হয়। সারাদেশে তথা বিশ্বের সর্বত্র 'মাঘোৎসব' ঐতিহ্যগত উৎসাহ-উদ্দীপনা তথা উল্লাসের সাথে পালিত হয়। ধর্মীয় প্রধান তথা আচার্যের ভক্তিমূলক স্তোত্রের ব্যাখ্যা, আধ্যাত্মিক আলোচনা, প্রদত্ত বক্তব্য, ব্রহ্মসঙ্গীতের পরিবেশনা এবং ঐশ্বরিক সেবা বা প্রার্থনার মাধ্যমে উদযাপিত হয়।
রাজা রামমোহন রায় ও মহর্ষি দেবেন্দ্রনাথ ঠাকুর ১৮২৮ খ্রিস্টাব্দের ২০ আগষ্ট ( ১২৩৫ বঙ্গাব্দের ৬ ভাদ্র) একেশ্বরবাদে আকৃষ্ট ব্যক্তিদের নিয়ে উত্তর কলকাতার বাঙালি খ্রিস্টান কমল বসুর বাড়িতে এক সর্বজনীন ধর্মসভা'র আয়োজন করেন। এই সভায় প্রতি বছর প্রার্থনা ও সঙ্গীতানুষ্ঠের আয়োজন হত। আর ভাদ্র মাসে এই আয়োজনের কারণে উৎসবটির নামকরণ হয়েছিল ভাদ্রোৎসব।
প্রসঙ্গত, ১৮১৫ খ্রিস্টাব্দে দার্শনিক আলোচনার জন্য রামমোহন রায়ের গঠিত আত্মীয় সভাই এই ধর্মসভায় রূপান্তরিত হয়।
ধর্মসভা প্রতিষ্ঠার প্রায় দুবছর পর ১৮৩০ খ্রিষ্টাব্দের ২৩ জানুয়ারি (১১ই মাঘ), রাজা রামমোহন রায়ের উৎসাহে জোড়াসাঁকোর ঠাকুরবাড়িতে এক অনুষ্ঠানে ব্রাহ্মসমাজ বা ব্রাহ্মসভা গঠনের ঘোষণা হয়। পরে এই বিশেষ দিনকে ব্রাহ্মধর্মাবলম্বীরা 'মাঘোৎসব' হিসাবে পালন করা শুরু করেন।
ব্রাহ্মধর্মের প্রধান কেন্দ্র কলকাতায় 'সাধারণ ব্রাহ্মসমাজ', 'নববিধান ব্রাহ্মসমাজ', 'ব্রাহ্ম সম্মিলন সমাজ' সহ সকলেই সপ্তাহব্যাপী মাঘোৎসব পালন করেন। এছাড়াও, হরিনাভি, কোন্নগর, বাণীবান, নিমতা, পদ্মপুকুরের সংশ্লিষ্ট সমাজ গোষ্ঠীও এই মাঘোৎসবে যোগ দেয়।
কলকাতার জোড়াসাঁকোর ঠাকুরবাড়িতে ব্রাহ্মসমাজের মূল তিনটি গোষ্ঠী ১১ মাঘ তারিখে "মাঘোৎসব-এ" বিশেষ দিব্য সেবা তথা উপাসনায় মিলিত হয়। সৌমেন্দ্রনাথ ঠাকুর প্রতিষ্ঠিত "বৈতানিক" পরিবেশন করত ব্রহ্মসঙ্গীত। পরবর্তীতে মাঘোৎসবে প্রাতঃকালীন ও সায়ংকালীন অধিবেশনে যথাক্রমে আদি ব্রাহ্মসমাজ মন্দিরে ও জোড়াসাঁকো ঠাকুর বাড়িতে রবীন্দ্রনাথ রচিত ব্রহ্মসঙ্গীত পরিবেশিত হত। 
ভারতের অন্যান্য ব্রাহ্ম সমাজ, ব্রাহ্ম শিক্ষা প্রতিষ্ঠান এবং ঠাকুরের শান্তিনিকেতনেও মাঘোৎসব পালিত হয়। তবে এগুলো এক সপ্তাহের পরিবর্তে একদিনের উদযাপন।ভারতের অন্যান্য ব্রাহ্মসমাজে, ব্রাহ্ম শিক্ষা প্রতিষ্ঠানে এবং মহর্ষি প্রতিষ্ঠিত শান্তিনিকেতনেও মাঘোৎসব পালিত হয়। উপাসনার জন্য তিনি শান্তিনিকেতনে 'উপাসনা গৃহ' নির্মাণ করান। তবে এখানকার উৎসব সপ্তাহব্যাপী নয় - একদিনের।
ব্রাহ্ম সমাজের ট্রাস্ট দলিল অনুসারে যে যে উদ্দেশ্য নির্দিষ্ট করা হয় সেগুলি হল:
হাটিকুমরুল ইন্টারচেঞ্জ

হাটিকুমরুল ইন্টারচেঞ্জ বাংলাদেশের একটি নির্মাণাধীন ইন্টারচেঞ্জ। ২০২২ সালে এই ইন্টারচেঞ্জ নির্মাণের কাজ শুরু হয়। সাম্প্রতিক প্রকাশিত বিভিন্ন খবর অনুযায়ী ২০২৬ সালের মার্চ মাসে এই ইন্টারনেটে নির্মাণের‌ কাজ শেষ হবে। উত্তরবঙ্গের দুর্ভোগ ও ভোগান্তি নিরসনের উদ্দেশ্যে সড়ক ও জনপথ অধিদপ্তর এই প্রকল্পটি বাস্তবায়ন করছে।
ইন্টারচেঞ্জটি সিরাজগঞ্জ জেলার উল্লাপাড়া উপজেলার হাটিকুমরুলে নির্মাণ করা হচ্ছে। এখানে বাংলাদেশের ৪টি জাতীয় মহাসড়ক একসাথে মিলিত হয়েছে। উত্তর-দক্ষিণ বরাবর জাতীয় মহাসড়ক ৫ ও পূর্ব-পশ্চিম বরাবর জাতীয় মহাসড়ক ৪০৫ ও জাতীয় মহাসড়ক ৫০৭। যমুনা সেতু থেকে ইন্টারচেঞ্জের দুরত্ব প্রায় ।
সড়ক ও জনপথ অধিদপ্তর কর্তৃক যানজটের ভোগান্তি কমানোর উদ্দেশ্যে ২০২২ সালে সাসেক-২ প্রকল্পের আওতায় মহাসড়কের এই গুরুত্বপূর্ণ কেন্দ্রে আন্তর্জাতিক মানের ইন্টারচেঞ্জ নির্মাণ কাজ শুরু করে। চীনের ঠিকাদারি প্রতিষ্ঠান চায়না রেলওয়ে কনস্ট্রাকশন ব্রিজ ইঞ্জিনিয়ারিং কোম্পানি এই প্রকল্পে কাজ করছে। ব্যয় ধরা হয়েছে বাংলাদেশী ৭৪৩ কোটি টাকা। প্রথম বছর জমি অধিগ্রহণ প্রক্রিয়ার জটিলতা নিরসনে পার হয়ে যায়। ২০২৪ সালের মে মাসে বলা হয়েছিল প্রকল্পটি ২০২৫ সালের ডিসেম্বর মাসে সম্পন্ন হবে। সাম্প্রতিক প্রকাশিত বিভিন্ন খবর অনুযায়ী ২০২৬ সালের মার্চ মাসে এই ইন্টারনেটে নির্মাণের‌ কাজ শেষ হবে।
ǃক্বেইতেন-তা-ǁকেন

ǃক্বেইতেন-তা-ǁকেন ( ; নামটি ক্যাটকপ পাহাড়ের স্থানীয় একটি অজানা ভাষা থেকে এসেছে, তিনি র‍্যাচেল বা গ্রিয়েট নামেও পরিচিত) ছিলেন একজন বিশিষ্ট "খাম" ইতিহাসসংগ্রাহক। তিনি "খাম" সংস্কৃতি ও জ্ঞানের সংরক্ষণে গুরুত্বপূর্ণ ভূমিকা রেখেছিলেন। তিনি "বুশম্যান লোককথার নমুনা" গ্রন্থের জন্য ব্লীক ও লয়েড সংগ্রহশালায় অবদান রাখেন। সেখানে "খাম" সমাজের জীবন, আচার ও বিশ্বাস সম্পর্কে নারীদের দৃষ্টিভঙ্গি তুলে ধরা হয়েছে। তিনি "খাম" লোককথা, প্রথা ও যৌবনে পদার্পণের নিয়ম সম্পর্কে প্রধান সূত্র ছিলেন। ১৮৭৪ সালের জুন মাসে তিনি পরিবারের সঙ্গে কাপ অঞ্চলে যান এবং ১৮৭৫ সালের জানুয়ারি পর্যন্ত সেখানে থাকেন। এই সময়ে উইলহেল্ম ব্লীক ও লুসি লয়েড তার সাক্ষাৎকার নেন। তিনি বর্তমান দক্ষিণ আফ্রিকার ব্র্যান্ডভ্লেইয়ের উত্তর-পশ্চিমে ক্যাটকপ পাহাড়ের বাসিন্দা ছিলেন।
১৯৯৭ জুক্স দে লা ফ্রাঙ্কোফোনি

১৯৯৭ সালের জুক্স দে লা ফ্রাঙ্কোফোনি ( "তৃতীয় জুক্স দে লা ফ্রাঙ্কোফোনি" নামেও পরিচিত) ২৭ আগস্ট থেকে ৬ সেপ্টেম্বর পর্যন্ত মাদাগাস্কারের আনতানানারিভো শহরে অনুষ্ঠিত হয়।
নিম্নলিখিত অংশগ্রহণকারী দেশগুলি কোনও পদক জিততে পারেনি।
কোবা (মিষ্টি)

কোবা হলো এক ধরনের মিষ্টি। এটি পেষানো বাদাম, গুড় ও চালের গুঁড়া দিয়ে তৈরি করা হয়। এটি মাদাগাস্কারের একটি ঐতিহ্যবাহী খাবার (যা কোবা রাভিনা বা কোবান্দ্রাভিনা নামেও পরিচিত), বিশেষ করে পার্বত্য অঞ্চলে জনপ্রিয়। বাজার ও জ্বালানি ভরার স্টেশনে বিক্রেতারা কোবা আকন্দ্রো বিক্রি করেন এবং এটি পেষানো বাদাম, চটকানো কলা, মধু ও ভুট্টার গুঁড়ার মিশ্রণ কলাপাতায় মুড়ে ধীরে ধীরে সিদ্ধ বা বাষ্পে রান্না করে প্রস্তুত করা হয়।
মাদাগাস্কারের মালাগাসি রান্নার অংশ হিসেবে কোবা আকন্দ্রো বাজার ও জ্বালানি স্টেশনে বিক্রেতারা বিক্রি করেন। এটি পেষানো বাদাম, চাচা কলা, মধু ও ভুট্টার গুঁড়ার মিশ্রণ কলাপাতায় মুড়িয়ে ধীরে ধীরে বাষ্পে বা সিদ্ধ করে তৈরি করা হয়। এছাড়া শক্ত বাদাম মিঠাইও বিক্রি করা হয়।
লাসারি

লাসারি হলো একটি মালাগাসি সালাদ। মনে করা হয়, এই খাবারের উৎপত্তি মাদাগাস্কারের উত্তরের অঞ্চল থেকে। কিছু জায়গায় এটি আন্তসারি বা আনসারি নামেও পরিচিত।
এটি সহকারী খাবার হিসেবে জনপ্রিয় বা ব্যাগুয়েট রুটির স্যান্ডউইচের পুর হিসেবে ব্যবহৃত হয়। এছাড়া এটি কাঠিতে গ্রিল করা খাবার ও ভাতের সঙ্গে মেশানো যায়।
পর্বত অঞ্চলে এটি সবুজ শিম, বাঁধাকপি, গাজর ও পেঁয়াজ দিয়ে ভিনেগার সসে তৈরি করা হয়। শহর এলাকায় এটি আচারযুক্ত আম ও লেবু দিয়ে প্রস্তুত করা হয়।
মাদাগাস্কার স্মারক পদক

মাদাগাস্কার স্মৃতিমূলক পদক (ফরাসি: "Médaille commémorative de Madagascar") একটি ফরাসি স্মৃতিমূলক পদক ছিল। এটি ১৮৮৩ সালে প্রথম মাদাগাস্কার অভিযান এবং ১৮৯৪–৯৫ সালের দ্বিতীয় মাদাগাস্কার অভিযানে অংশগ্রহণকারীদের দেয়া হয়েছিল। এর দুটি আলাদা পদক জারি করা হয়েছিল। প্রথমটি ৩১ জুলাই ১৮৮৬ সালের আইনের মাধ্যমে, দ্বিতীয়টি ১৫ জানুয়ারি ১৮৯৬ সালের আইনের মাধ্যমে।
রাভিতোতো

রাভিতোতো ("" ) একটি ঐতিহ্যবাহী মালাগাসি রান্না। রাভিতোতো মানে "পিষানো কাসাভা পাতা"। এগুলো বিশেষত মিষ্টি কাসাভা (কাসাভা গাছ) পাতা যেটি মাড়ি বা মাংস পেষক দ্বারা পিষে তৈরি করা হয়। এটি রসুন এবং খুব মাখনযুক্ত শুকরের মাংস দিয়ে রান্না করা হয়। অন্য কিছু সমাজে, কাসাভা পাতাগুলি রান্না করতে নারকেল দুধ ব্যবহার করা হয়, যেমন কমোরোসে ম্যাটাবা। শুকানো মাছ বা ছোট চিংড়ি (টসিভাকি নামে পরিচিত) এতে যোগ করা যেতে পারে।
রোমাজাভা

রোমাজাভা () মাদাগাস্কারের জাতীয় খাবার, যা সবুজ শাক, জেবু মাংস টমেটো এবং পেঁয়াজ দিয়ে তৈরি হয়, সাধারণত ভাতের সঙ্গে পরিবেশন করা হয়। স্টিউটির একটি গুরুত্বপূর্ণ উপাদান হলো ব্রেডেস মাফানা, যা মালাগাসিতে আনারামালাহো নামে পরিচিত; এই গাছটির কুঁড়িতে একটি অ্যাসিড অ্যামাইড থাকে, যা স্পাইলানথল নামে পরিচিত, এবং এটি একটি ঝাঁঝালো, তাজা, সিট্রাস স্বাদ এবং মুখের সংবেদনশীলতা কমানোর প্রভাব সৃষ্টি করে, যা অতিরিক্ত লালা উৎপাদন ঘটায়।
আবকার আবদেলকেরিম দাউদ

আবাকার আবদেলকরিম দাউদ (জন্ম ১৯৬৮) একজন চাদিয়ান সামরিক কর্মকর্তা।
তিনি ওয়াদি ফিরা অঞ্চলের জাঘাওয়া জনগণের সদস্য এবং কিরেকেও (যা জাঘাওয়াতে "যে পালায় না" অর্থে ব্যবহৃত) নামে পরিচিত।
তিনি ১৯৯০ সালে হিসেন হাব্রের শাসনের বিরুদ্ধে বিদ্রোহের সময় সাবেক চাদ প্রেসিডেন্ট ইদ্রিস দেবির সঙ্গে লড়াই করেছিলেন। ১৯৯১ সালে তাকে প্রেসিডেন্টিয়াল সিকিউরিটির প্রধান হিসেবে নিযুক্ত করা হয়, পরে এক বছর পর তিনি প্রেসিডেন্ট গার্ডের নেতৃত্ব দেন। ১৯৯২ সালে চাদ হ্রদের আশপাশে যুদ্ধে আহত হয়ে এক বছরেরও বেশি সময় ফ্রান্সে চিকিৎসা গ্রহণ করেন।
২০০৮ সালে তাকে জাতীয় জেন্ডারমেরির প্রধান, সেনাবাহিনীর প্রধান (CEMAT), প্রতিরক্ষা মন্ত্রণালয়ের উপদেষ্টা এবং সর্বশেষ সাধারণ স্টাফের প্রধান (CEMGA) হিসেবে নিয়োগ দেওয়া হয়, যা তিনি প্রেসিডেন্ট দেবির মৃত্যু পর্যন্ত পরিচালনা করেন। ২০২১ সালের উত্তর চাদের আক্রমণ সফলভাবে সেনাবাহিনীর নেতৃত্ব দেন।
২০২১ সালের ২০ এপ্রিল ইদ্রিস দেবির মৃত্যু এবং তার পুত্র মাহামাত ইদ্রিস দেবির ক্ষমতা দখলের পর, তিনি ট্রানজিশনাল মিলিটারি কাউন্সিলের সদস্য হন।
মার্কিন যুক্তরাষ্ট্র অলিম্পিক ও প্যারালিম্পিক কমিটি

মার্কিন যুক্তরাষ্ট্র অলিম্পিক ও প্যারালিম্পিক কমিটি (; এছাড়াও সংক্ষেপে আইওসি কোড ইউএসএ দ্বারা পরিচিত) হলো মার্কিন যুক্তরাষ্ট্রের জাতীয় অলিম্পিক কমিটি। এই সংস্থাটির ১৮৯৪ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মার্কিন যুক্তরাষ্ট্রের কলোরাডোতে অবস্থিত।
বর্তমানে মার্কিন যুক্তরাষ্ট্র অলিম্পিক ও প্যারালিম্পিক কমিটির সভাপতির দায়িত্ব পালন করছেন জিন সিকস, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সারাহ কেটলিন হার্শল্যান্ড।
১৮৯৪ সালে মার্কিন যুক্তরাষ্ট্রের বহু-ক্রীড়ার সর্বোচ্চ সংস্থা হিসেবে মার্কিন যুক্তরাষ্ট্র অলিম্পিক ও প্যারালিম্পিক কমিটি প্রতিষ্ঠিত হয়েছে। আলবার্ট স্প্যাল্ডিং এই সংস্থার প্রথম সভাপতির দায়িত্ব পালন করেছেন, যিনি ১৮৯৪ হতে ১৯০৪ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় দুই বছর পর মার্কিন যুক্তরাষ্ট্র ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
আহমত হাসাবাল্লাহ সোবিয়ান

আহমত হাসাবাল্লাহ সোবিয়ান একজন চাদীয় রাজনীতিবিদ এবং কূটনীতিক। তিনি ১৯৯৯ থেকে ২০০৪ সাল পর্যন্ত চাদের যুক্তরাষ্ট্রে রাষ্ট্রদূত ছিলেন।
সোবিয়ান ২১ ডিসেম্বর ১৯৯৮ তারিখে যুক্তরাষ্ট্রে রাষ্ট্রদূত হিসেবে নিয়োগ পান এবং ২১ জানুয়ারি ১৯৯৯ তারিখে তিনি তার পরিচয়পত্র উপস্থাপন করেন।
ক্রিমিনাল কোর্ট আগস্ট ২০০৮ সালে সিদ্ধান্ত নেয় যে সোবিয়ানে সংবিধান এবং চাদের আঞ্চলিক অখণ্ডতা ও নিরাপত্তা লঙ্ঘন করেছেন, তাকে মৃত্যুদণ্ড প্রদান করা হয় এবং তার সম্পত্তি বাজেয়াপ্ত করার নির্দেশ দেওয়া হয়।
ট্রিপোলি, লিবিয়াতে ২৫ জুলাই ২০০৯ তারিখে সই হওয়া একটি শান্তি চুক্তির পর, সোবিয়ানে, যিনি প্রেসিডেন্ট ইদ্রিস দেবির বিরুদ্ধে একটি গোষ্ঠীর নেতা ছিলেন, ৬ আগস্ট ২০০৯ তারিখে ট্রিপোলি সফর করেন এবং লিবিয়ান নেতা মুয়াম্মার আল-গাদ্দাফির সঙ্গে সাক্ষাৎ করে চাদের শান্তি প্রতিষ্ঠায় তার কাজের জন্য ধন্যবাদ জানান। তিনি তার গোষ্ঠীর পক্ষ থেকে শান্তি চুক্তিতে প্রতিশ্রুতি ব্যক্ত করেন।